Jautājums:
Labdien!
Atsaucoties uz izsludināto atklāto konkursu ID VSIA NRC VAIVARI 2023/61, Veselības apdrošināšana darbiniekiem.
Lūgums rast iespēju izskatīt un dod atbildi vai uzvaras gadījumā labojumi līgumā tiks veikti, atbilstoši mūsu jurista norādījumiem.
Skatīt 12.3 un 12.7 līguma punktus.
Paldies! 
[bookmark: _Hlk155786464]12.3.	Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs nepilda uzņemtās saistībās Līgumā noteiktajā apjomā vai termiņā un pēc rakstiska brīdinājuma saņemšanas no Pasūtītāja Izpildītājs savu saistību neizpildi nav novērsis brīdinājumā norādītajā termiņā. Šādā gadījumā Līgums tiek izbeigts,, informējot par to Izpildītāju vismaz 30 (trīsdesmit) dienas iepriekš. 
[bookmark: _Hlk155786698]12.7.	Pusēm ir tiesības vienpusēji atkāpties no Līguma izpildes par to rakstiski brīdinot otru Pusi, ja Līgumu nav iespējams izpildīt tādēļ, ka Līguma izpildes laikā attiecīgajai Pusei ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Atbilde:
Labdien!
Iepirkumu komisija ir iepazinusies ar izteiktajiem ieteikumiem mainīt līguma redakciju un nolēma:
 
· nepapildināt Līguma 12.3.punktu ar vārdiem:
" un pēc rakstiska brīdinājuma saņemšanas no Pasūtītāja Izpildītājs savu saistību neizpildi nav novērsis brīdinājumā norādītajā termiņā. Šādā gadījumā Līgums tiek izbeigts."
[bookmark: _Hlk155786729]Pamatojums: Pasūtītājs nemainīs minētā Līguma punkta redakciju, jo nav saskatāmas pretrunas ar normatīvajos aktos noteikto. Lasot Līgumu kopsakarā, ir nepārprotami saprotams Pasūtītāja pienākums rakstiski paziņot par pieņemto lēmumu izbeigt līgumu. Esošā līguma punkta redakcija neizslēdz Pasūtītājam rakstiski Izpildītājam lūgt novērst saistību neizpildi. 
· negrozīt Līguma 12.7.punktu un neizteikt to sekojošā redakcijā: “Pusēm ir tiesības vienpusēji atkāpties no Līguma izpildes par to rakstiski brīdinot otru Pusi, ja Līgumu nav iespējams izpildīt tādēļ, ka Līguma izpildes laikā attiecīgajai Pusei ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.”
Pamatojums: Pasūtītājs nemainīs minētā Līguma punkta redakciju, jo nav saskatāmas pretrunas ar normatīvajos aktos noteikto. Pienākums ievērot Starptautisko un Latvijas Republikas nacionālo sankciju likuma (Sankciju likums) saistošās sankcijas, tāpat kā aizliegums noteiktos gadījumos sadarboties ar sankcionētiem subjektiem izriet no Sankciju likuma 111 panta, kas esošajā redakcijā ir ievērots. Ņemot vērā, ka gan līguma grozījumi, gan tā izbeigšana formējama rakstveidā, ir nepārprotami skaidrs, ka gadījumā, ja kāda no pusēm konstatēs Sankciju piemērošanu otrai līgumslēdzējpusei, līguma laušanas process notiks rakstveidā.


